open-index/open-wikipedia-markdown huggingface dataset:
2019 Arena Tour

**2019 Arena Tour** הוא סיבוב ההופעות הראשון של הזמרת קארדי בי אשר החל ב-28 באפריל 2019 באזרבייג'ן והסתיים בטקסס, ארצות הברית ב-8 באוקטובר 2019. סיבוב ההופעות זכה להצלחה רבה כאשר שבר שיא בתור סיבוב ההופעות הראשון בהיסטוריה של ראפרית אישה שגרף בממוצע יותר ממיליון דולר להופעה. סיבוב ההופעות נועד על מנת לקדם את אלבום הבכורה שלה, *[[Invasion of Privacy]]*.

## רשימת שירים
רשימה זו נכונה ל-28 באפריל 2019:
# "Get Up 10"
# "Backin' It Up"
# "Money Bag"
# "No Limit"
# "She Bad"
# "MotorSport"
# "Money"
# "Drip"
# "Ring"
# "Be Careful"
# "Please Me"
# "Girls Like You"
# "I Like It"
# "Bickenhead"
# ""
# "Bartier Cardi"
# "Bodak Yellow"
### הערות
*השיר "Clout" בוצע בכל התאריכים מלבד ב-28 באפריל, ב-4 במאי וב-20 ביולי.
*השיר "Bickenhead" בוצע רק בתאריכים 28 באפריל, 3 במאי ו-12 במאי.
*השיר "Drip" לא בוצע בתאריכים 4 במאי ו-20 ביולי.
*השיר "Press" בוצע החל מ-20 ביולי.
*השיר "Taki Taki" בוצע החל מ-20 ביולי.
*השירים "Ring", "Please Me", "Girls Like You" ו-"Be Careful" לא בוצעו ב-20 ביולי.
*השירים "Twerk" ו-"" בוצעו החל מה-23 ביולי.
*השיר "Wish Wish" בוצע החל מ-23 ביולי ועד ה-31 באוגוסט.
*השירים "Rodeo" ו-"Stripper Bowl" בוצעו ב-31 באוגוסט בלבד.
*השירים "Lick" ו-"Foreva" בוצעו החל מ-31 באוגוסט.
*השירים "Ice Ice Baby" ו-"" בוצעו ב-6 בספטמבר בלבד.

## רשימת מופעים

## הערות שוליים

קטגוריה:סיבובי הופעות מ-2019
קטגוריה:קארדי בי
מתאו מוריי

**מתאו ז'אומה מוריי באוסה** (בספרדית: **Mateu Jaume Morey Bauzà**; נולד ב-2 במרץ 2000 בפטרה שבספרד) הוא כדורגלן ספרדי המשחק בעמדת המגן הימני בקבוצת מיורקה מהלה ליגה.

## קריירת מועדונים
מוריי הצטרף אל מחלקת הנוער של ברצלונה מהלה ליגה בשנת 2015, לאחר שעבר אליה ממחלקת הנוער של מיורקה. יחד עם קבוצת הנוער של ברצלונה הוא זכה בליגת האלופות לנוער לעונת 2017/18, כשערך חמש הופעות בטורניר.

ב-1 ביולי 2019 חתם מוריי על חוזה לחמש עונות בבורוסיה דורטמונד מהבונדסליגה. תחילה שיחק בקבוצת המילואים של המועדון, אך ב-31 במאי 2020 ערך את הופעת הבכורה שלו בקבוצה הראשונה של המועדון, כשהחליף את אשרף חכימי בניצחון 6-1 על פאדרבורן 07 במסגרת המחזור ה-29 בליגה לעונת 2019/20. בסך הכל ערך מוריי בעונה זו חמש הופעות ליגה.

בעונת 2020/21 ערך מוריי 13 הופעות ליגה, והוסיף שבע הופעות בליגת האלופות. בעונה זו זכה עם קבוצתו גם בגביע הגרמני. ב-1 במאי 2021 ספג פציעה קשה בברך שגרמה לו להיעדר מכל עונת 2020/21 ועונת 2021/22.

ב-5 ביולי 2024 חתם במיורקה לעונה אחת.

## תארים
;ברצלונה (נוער)
* ליגת האלופות לנוער: 2017/18

;בורוסיה דורטמונד
* הגביע הגרמני: 2020/21

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני בורוסיה דורטמונד
קטגוריה:כדורגלני מיורקה
קטגוריה:ספורטאים ספרדים בגרמניה
קטגוריה:ספרדים שנולדו ב-2000
דיון קולס

**דיון יוהאן קולס** (במלאית: **Dion Johan Cools**; נולד ב-4 ביוני 1996 בקוצ'ינג שבמלזיה) הוא כדורגלן מלזי-בלגי המשחק בעמדת המגן הימני בקבוצת סרסו אוסקה מליגת העל היפנית ובנבחרת מלזיה.

## קריירת מועדונים
### תחילת הקריירה
קולס החל לשחק כדורגל במחלקת הנוער של טמפו אובריסה, ובגיל 9 עבר למחלקת הנוער של לוון. בשנת 2010 הצטרף למחלקת הנוער של אנדרלכט. לאחר עונה, חזר למחלקת הנוער של לוון, ובחודש יולי 2014 חתם על החוזה המקצועני הראשון שלו במועדון.

### לוון
ב-3 באוגוסט 2014 ערך קולס את הופעת הבכורה שלו בלוון, בניצחון 1-0 על ק.ר.ס. מכלן במסגרת המחזור הראשון בליגה הבלגית השנייה לעונת . הוא ערך בעונה זו 26 הופעות ליגה.

ב-23 ביוני 2015 חתם קולס על חוזה לארבע עונות בקלאב ברוז' מליגת העל הבלגית. הוא שיחק במועדון במשך ארבע עונות וחצי, בהן ערך 81 הופעות ליגה והבקיע שבעה שערים. הוא זכה עם המועדון פעמיים באליפות בלגיה ופעמיים בסופר קאפ הבלגי.

ב-31 בינואר 2020 חתם קולס על חוזה לשלוש עונות במיטיולן מליגת העל הדנית. ב-17 בפברואר הוא ערך את הופעת הבכורה שלו במועדון, בניצחון 2-0 על לינגבי בולדקלוב במסגרת המחזור ה-24 בליגה לעונת .

ב-4 בינואר 2022 קולס הושאל לזולטה ורכם עד לסיום העונה.

ב-12 בספטמבר 2022 קולס חתם בפ.ק. יבלונץ מליגת העל הצ'כית.

ב-3 בינואר 2023 חתם לשנה וחצי בבורי ראם יונייטד מליגת העל התאילנדית. ב-22 בינואר ערך את הופעת הבכורה שלו בקבוצה בניצחון 0-3 נגד סוקו תאי. בסיום העונה, זכה עם הקבוצה באליפות תאילנד ובהמשך גם בטרבל אחרי זכייה בגביע הליגה התאילנדי ובגביע המקומי.

## קריירה בינלאומית
קולס נולד במלזיה לאב בלגי ולאם מלזית, ועבר יחד עם משפחתו לבלגיה בגיל צעיר. הוא שיחק בנבחרות הצעירות של בלגיה.

ב-1 ביוני 2021 נכלל קולס בסגל נבחרת מלזיה לקראת משחקי מוקדמות מונדיאל 2022 נגד נבחרת איחוד האמירויות הערביות. הוא ערך את הופעת הבכורה שלו בנבחרת ב-3 ביוני, בהפסד 4-0.

נכלל בסגל נבחרת מלזיה לטורניר גביע אפריקה לאומות 2023.

## תארים
; קלאב ברוז'
* אליפות בלגיה (2): 2015/2016, 2017/2018
* הסופר קאפ הבלגי (2): 2016, 2018

; מיטיולן
* אליפות דנמרק (1): 2019/2020

; בורי ראם יונייטד
*ליגת העל התאילנדית (3): 2022/2023, 2023/2024, 2024/2025
*גביע הליגה התאילנדית (2): 2022/2023, 2024/2025
*גביע ה-FA התאילנדי (2): 2022/2023, 2024/2025
*גביע השופי (1): 2024/2025

## קישורים חיצוניים

## הערות שוליים

קטגוריה:כדורגלנים מלזים
קטגוריה:מגני כדורגל מלזים
קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני לוון
קטגוריה:כדורגלני קלאב ברוז'
קטגוריה:כדורגלני מיטיולן
קטגוריה:כדורגלני זולטה ורכם
קטגוריה:כדורגלני פ.ק. יבלונץ
קטגוריה:כדורגלני בורי ראם יונייטד
קטגוריה:כדורגלני סרסו אוסקה
קטגוריה:כדורגלני נבחרת מלזיה
קטגוריה:כדורגלני גביע אסיה 2023
קטגוריה:ספורטאים זרים בדנמרק
קטגוריה:ספורטאים זרים בצ'כיה
קטגוריה:ספורטאים זרים בתאילנד
קטגוריה:ספורטאים זרים ביפן
קטגוריה:בלגים שנולדו ב-1996
נשיקתה הראשונה של תמי

**נשיקתה הראשונה של תמי** (באנגלית: **Tammy Tell Me True**) הוא סרט קומדיה רומנטית אמריקאי משנת 1961 בבימויו של הארי קלר, עם סנדרה די וג'ון גאווין בתפקידים הראשיים.

התסריט מבוסס על הרומן "Tammy out of Time" של סיד ריקט סאמר משנת 1948 שלפיו הופקו פרט לסרט זה גם "תמי והרווק (1957), "תמי והדוקטור" (1963) ו"תמי והמיליונר" (1967).

## תקציר העלילה
תמי (סנדרה די) היא נערה שגרה בבית סירה על המיסיסיפי. היא גדלה אצל סבה וסבתה. הסבתא מתה והסבא נשלח למאסר על סחר באלכוהול. החבר שלה פיט עזב אותה ללמוד חקלאות בקולג' וגם היא רוצה ללמוד בקולג'.

בדרך לקולג' היא נפגשת בצייר וודלי (צ'ארלס דרייק) ובמרצה לדיבור לפני קהל טום פרימן (ג'ון גאווין). דיקנית הנשים מיס ג'נקס (וירג'יניה גריי) מסכימה לקבל אותה לקורס של טום.

תמי עובדת כשמרטפית כדי לחסוך כסף עד שמציעים לה ללוות את מיס קול (ביולה בונדי) אלמנתו של מייסד הקולג' ואם שכולה שבנה נהרג בתאונת דרכים ברכב אותו נהג טום.

מיס קול היא אלמנה מדוכאת שנשלטת על ידי אחייניתו סוזן (ג'וליה מיד) הרוצה להשתלט על רכושה. עד עתה גרשה קול את כל הבנות שבאו לעזור לה אבל תמי מוצאת חן בעיניה בפשטות ובתום שלה.

בינתיים משתלבת תמי בכיתה למרות מבטי בבוז של המשתתפים. היא מרצה על חייה בטבע וזוכה לתשואות ובעיקר לאהבתו של טום פרימן.

תמי מספרת למיס קול על בית הסירה שלה ומיס קול מחליטה לברוח מביתה ולהגיע לסירה שם היא גרה עם תמי. אחייניתה והשוטרים מחפשים אחריה במשך שלושה שבועות.

מיס קול נותנת לתמי במתנה את שרשרת הצוואר היקרה שלה. בעת הליכה ברחוב נפגשת בה סוזן ומזהה את השרשרת. היא רודפת אחריה ומודיעה למשטרה. תמי נעצרת באשמת גניבה ומיס קול עוברת למוסד סגור כי אחייניתה טוענת שאינה אחראית למעשיה.

במשפט מצליחה תמי להוכיח בעזרת טום העומד לצידה ובעזרת עדים כמו המשרתת דלה (חואניטה מור), כי מיס קול שפוייה ואחראית למעשיה וכי העניקה לה את השרשרת מרצונה. השופט פוסק לטובתה של תמי, מיס קול שבה לגור אתה בבית הסירה וטום פרימן מעניק לה את הנשיקה הראשונה.

מיס קול נופלת למשכב אבל זה כבר בסרט ההמשך "תמי והדוקטור".

## צוות השחקנים

## קישורים חיצוניים

* מחווה לנשיקתה הראשונה של תמי, באתר יוטיוב
* הצגת הבכורה של נשיקתה של תמי, באתר יוטיוב
* נשיקתה הראשונה של תמי, באתר TCM

קטגוריה:סרטי 1961
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי קומדיה רומנטית
קטגוריה:סרטי אולפני יוניברסל
קטגוריה:סרטי סנדרה די
קטגוריה:סרטים המבוססים על רומנים אמריקאים
נוסוואי

**נוסוואי** (בהונגרית: **Noszvaj**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

הכפר ממוקם 10 ק"מ מהעיר אגר.

האזור היה מיושב לסירוגין מהמאה ה-13 והוזכר לראשונה בכתבים משנת 1248.

## יהודי נוסוואי
יהודים חיו בנוסוואי במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פטר הורטון

**פטר הורטון** (; 19 בספטמבר 1941 – 22 בספטמבר 2023) היה זמר, כותב, מלחין וגיטריסט אוסטרי. הורטון ייצג את אוסטריה באירוויזיון 1967, עם השיר "Warum es hunderttausend Sterne gibt", והגיע למקום ה-14.

## ביוגרפיה
הורטון נולד לאם חד-הורית, בפלדסברג (כיום ולטיס, צ'כיה), כשבעים קילומטרים צפונית לווינה. עם פרוץ מלחמת העולם השנייה עבר יחד עם משפחתו לווינה. בשנת 1948 החל ללמוד נגינת פסנתר. בשנת 1951 הופיע לראשונה לצד מקהלת הנערים של וינה בקונצרט מקומי. במרוצת השנים הופיעה המקהלה ברחבי העולם, בניצוחו של הרברט פון קאראיאן. בגיל 16 הקים את להקת "Six Aces". בגיל 23 החל ללמוד שירה בשטוטגרט, גרמניה.

במרוצת הזמן הופיע ברסיטלים שונים, שם ביצע רפרטוארים מוכרים משל פרנץ שוברט, קארל לווה וריכרד שטראוס. בשנת 1965 הוציא הורטון לאור את סינגל הבכורה שלו. בגיל 28 החל ללמוד נגינה על גיטרה, שהפכה לכלי הנגינה העיקרי שלו. בשנת 1967 הכריזה רשות השידור האוסטרית כי הורטון נבחר לייצג את מדינתו באירוויזיון 1967 עם השיר "Warum es hunderttausend Sterne gibt". הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד. בשנים 1972 ו-1975 ניסה לייצג את גרמניה באירוויזיון, אולם לא זכה בקדם הלאומי של רשות השידור הממלכתית.

בשנת 1982 החל לעבוד כמרצה באוניברסיטה המוזיקלית בהמבורג. בשנת 1985 ייסד את הצמד המוזיקלי "Symphonic Fingers", יחד עם אשתו, הפסנתרנית הגרמנייה-בולגרית, סלאבה קאנטצ'ף. הצמד ניגן כ-2,000 קונצרטים, עד לפירוקו ב-1995, כשהתגרשו השניים. בין השנים 2001–2007 החל לכתוב ספרים למחייתו. בשנת 2007 הוציא הורטון לאור את האלבום *Wilde Gärten*.

נפטר ב-22 בספטמבר 2023.

## קישורים חיצוניים

* 

## הערות שוליים

קטגוריה:זמרים אוסטרים
קטגוריה:מלחינים אוסטרים
קטגוריה:גיטריסטים
קטגוריה:פסנתרנים אוסטרים
קטגוריה:נציגי אוסטריה באירוויזיון
קטגוריה:משתתפי אירוויזיון 1967
קטגוריה:אוסטרים שנולדו ב-1941
קטגוריה:אוסטרים שנפטרו ב-2023
Woff

**Woff** (בעברית: **ווף**) הוא שיר שהוקלט על ידי להקת היורודאנס השוודית בייבי אליס. השיר יצא לאור ב-10 בינואר 2020, על ידי חברת התקליטים אולטרה רקורדס, כסינגל שלא מתוך אלבום וכשיר הראשון של הלהקה מזה שנתיים. בסמוך לצאתו, הופץ גם הרמיקס הרשמי שלו שנעשה על ידי ריימן רייב.

"Woff" היה לשיר הקאמבק של הלהקה, כמו גם העובדה שהוא ספג ביקורות חיוביות.

## רקע וכתיבה
השיר נכתב על ידי חברי בייבי אליס והופק על ידם גם כן. השיר כשמו, מדבר על זאב ושמו נקרא על שם הקולות המאפיינות את החיה. את רוב השיר הקליטה מיי הוגלונד, אך לאורכו ניתן לשמוע קולות של שני חברי הלהקה הנוספים, המדמים את הקולות של הזאב. על מנת לעזור בקידום השיר, הופץ רמיקס רשמי שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## וידאו קליפ
קליפ המילים הרשמי של השיר פורסם ב-10 בינואר 2020, ביום צאתו כסינגל. ב-6 במאי 2020 הופץ בערוץ היוטיוב הרשמי של חברת התקליטים אולטרה מיוזיק, הקליפ הוויזואלי הרשמי של הרמיקס שיצא עבור השיר ונעשה על ידי ריימן רייב.

נכון ליולי 2021, מונה הצפיות של הקליפ עומד על למעלה מ-3 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בייבי אליס
קטגוריה:שירים באנגלית
קטגוריה:שירים על זאבים
הר פיטר (ניו יורק)

**הר פיטר** (באנגלית: **Mount Peter**) הוא הר הממוקם ברמת ניו יורק – ניו ג'רזי ברכס הר בלווייל שבהרי האפלצ'ים, במחוז אורנג', במדינת ניו יורק, שבארצות הברית.

גובהו של ההר 372 מטרים מעל פני הים.

פסגתו של ההר ממוקמת בסמוך לשביל האפלצ'ים בשטח העיירה ווריק, 61 קילומטרים צפונית - מערבית מהעיר ניו יורק.

## היסטוריה
### מקור השם

ההר נקרא על שם חלוץ שהתיישב באזור - פיטר קונקלין (Peter Conklin).

## תיירות

ההר הוא אתר תיירות פופולרי, בשל קרבתו לעיר ניו יורק וקלות ההגעה עליו, וכן בשל פעילות הפנאי המצויות בו ובהן מסלולי ההליכה באזורו; אתר צפייה בציפורים, וספורט (סקי).

בראש הפסגה מצוי מגדל תצפית לצפייה בנצים.

לרגלי המגדל מצויה מחלבה המוכרת את תוצרתה למבקרים.

### אתר הסקי הר פיטר

במדרון הצפוני של ההר מצוי אתר סקי.

אזור הסקי נפתח בשנת 1936 במטרה לשמש חנות ותצוגה לבגדי הסקי של רשת מייסיס.

האתר כולל 14 מסלולי סקי, וכן חמש מעליות סקי.

האתר הוא אתר הסקי הוותיק ביותר באזור ניו יורק, והיחיד באזור עם מסלולים המתאימים לכל הגילאים.

האתר מואר - דבר המאפשר גלישה בשעת לילה.

## לקריאה נוספת

• David Lillard, **[https://books.google.co.il/books?id=XRsC_EBRPEwC&pg=PA83&redir_esc=y#v=onepage&q&f=false Appalachian Trail Names: Origins of Place Names Along the AT]**, P 83 

• Drennan, Susan Roney, **[https://archive.org/details/wheretofindbirds0000dren/page/473/mode/2up Where to find birds in New York State : the top 500 sites]**, P 473 

## קישורים חיצוניים
* הר פיטר באתר המשרד לאיכות הסביבה של מדינת ניו יורק
* הר פיטר באתר peakbagger
* אתר הסקי הר פיטר
* מפת (תצלומי לוויין) ומידע על מקטע מסלול האפלצ'ים שבין הר פיטר לבין גשר הר בר
* מסלולי הליכה באזור הר פיטר באתר alltrails
* תחזית מזג אוויר עדכנית ארוכת טווח (לפי גבהים) עבור הר פיטר

## הערות שוליים

פיטר
פיטר
פיטר
רנו מגאן אי-טק

**רנו מגאן אי-טק** (בצרפתית: **Renault Mégane E-Tech**) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי רנו משנת 2021. היא נחשפה ב-4 בספטמבר 2021 והוצגה בתערוכת הרכב הבינלאומית של גרמניה במינכן ב-6 בספטמבר 2021. שמה מתבסס על דגם המגאן של רנו.

במבחן הבטיחות שערך היורו NCAP קיבלה המגאן אי-טק מקסימום של חמישה כוכבי בטיחות.

## עיצוב
העיצוב החיצוני נותר זהה למכונית הקונספט המקדימה שהוצגה ב-2020. העיצוב החיצוני הוא רגיל ביחס לשאר רכבי רנו, אך פנים המכונית מציג עיצוב שלא נראה בשאר רכבי רנו עד לחשיפת דגם זה, וזאת בנוסף להכללתן של טכנולוגיות חדשות. כמו כן, ישנו לוח מחוונים דיגיטלי בקוטר 10.25 אינץ' ומסך מגע אנוכי המציג את המולטימדיה המשופרת של המכונית.

## מפרט טכני
דגם זה כולל מנוע חשמלי, המספק 215 כ"ס ומומנט מרבי של 30.6 קג"מ, סוללת ליתיום-יון בקיבולת 60 קוט"ש המאפשרת טווח נסיעה חשמלי מרבי של 470 ק"מ. שאר הפרטים, כמו גם יחידות הנעה נוספות, יחשפו בתערוכת הרכב הקרובה.

## גלריה

קובץ:Renault Megane E-Tech IAA 2021 1X7A0084.jpg|מבט אחורי


## קישורים חיצוניים
* 

## הערות שוליים

מגאן אי-טק
קטגוריה:מכוניות חשמליות
קטגוריה:קרוסאובר
קטגוריה:דגמי מכוניות שהושקו ב-2021
מקדש רמאפה

**מקדש רודרשווארה** המוכר יותר כ**מקדש רמאפה** (טלוגו **రామప్ప దేవాలయం**) על-שם האדריכל שבנה את המבנה, הוא מקדש הינדי מהמאה ה-13 השוכן בכפר פלמפט שבמדינת טלנגאנה, כ-200 ק"מ צפונית-מזרחית לבירתה היידראבאד. רודרשווארה הוא המקדש הראשי המוקדש לאל שיווה במתחם מקדשים מוקף חומה, הכולל מקדשים נוספים קטנים יותר ומנדאפה. המקדשים נבנו בזמנה של שושלת קקטיה  (1123-1323) בידי האציל רצ'ארלה רודרה, ולפי כתובת בת 204 שורות על אחד העמודים במתחם, הבנייה החלה ב-1213 ונמשכה כ-40 שנה. בשנת 2021 הוכרז המקדש כאתר מורשת עולמית. 

## מאפיינים
מקדש רודרשווארה שוכן במרכזו של מתחם מקדשים מוקף חומה, שבו מבנים נוספים ובהם מקדש קטשווארה ומקדש קמשווארה המכונה כעת קליאנה מנדאפה (בשל היעדר קודש הקודשים). כל המבנים באתר בנויים על ציר מזרח-מערב ופונים מזרחה לעבר השמש העולה. מקדש רודרשווארה המוקדש לשיווה בנוי בתבנית כוכב, וניצב על משטח חול שתואר כהמצאה מתקופת קקטיה שנועדה להגן עליו מפני רעידות אדמה. המבנה נבנה מאבן חול אדמדמה עם קורות ועמודים עשויים גרניט שחורה. באולם שבקדמת קודש הקודשים ישנם מספר עמודים הממוקמים כך שייצרו אפקט של אור וחלל. מעל קודש הקודשים ניצב וימאנה  בצורת פירמידה בת חמש קומות, עשוי מלבנים קלות המכונות "לבנים צפות". הווימאנה, החריטה המסוגננת באבן החול ודמויות הנערות הנושאות את הפורטיקו, הם מאפייניו העיקריים של המבנה. העמודים המסוגננים מעוטרים בצורות גאומטריות, בבעלי חיים מיתולוגיים ובמוטיבים מן הצומח, אך כוללים גם זיקה לריקוד הטקסי של שיווה, בדמות דמויות נשים רוקדות. ריקוד זה שנתפס כבסיס לקשר שבין חומר ואנרגיה, היה מקובל בתקופת שושלת קקטיה כריקוד הכנה למלחמה. המתחם ממוקם בסמיכות לאזור מיוער, בין שדות חקלאיים, בסמוך למאגר רמאפה שנבנה גם הוא בתקופת קקטיה, ובחירת המיקום נעשתה בהתאם לעקרון שמקדשים צריכים לקום בסביבה טבעית.  

## גלריה

Ramappa Temple by Varsha Bhargavi Kondapalli 38.jpg|דמות רקדנית במקדש
Temples of India.jpg|פרט ואחד ממקדשי המשנה מימין
Ramappa Temple by Varsha Bhargavi Kondapalli 09.jpg|פיסול במנדאפה
Ramappa Temple by Varsha Bhargavi Kondapalli 14.jpg|מראה בתוך המקדש


## קישורים חיצוניים

קטגוריה:טלנגאנה
רמאפה
Warum es hunderttausend Sterne gibt

"**Warum es hunderttausend Sterne gibt**" (בעברית: "**למה יש מאות אלפי כוכבים?**") הוא סינגל שהוקלט על ידי הזמר האוסטרי פטר הורטון, וייצג את אוסטריה באירוויזיון 1967. השיר נכתב על ידי קארין בוגנר, ובוצע בשפה הגרמנית.

## על השיר
בשנת 1967 בחרה רשות השידור האוסטרית את הורטון לייצוג המדינה במהדורה העשירית של תחרות הזמר של האירוויזיון, שהתקיימה בעיר וינה. בדומה לשירי התקופה, השיר בוצע בסגנון בלדת שאנסון. בשיר, מהרהר הורטון בשלל תעלומות ותהיות דוגמת כמות הכוכבים בשמיים, ומספרם המדויק של הפרחים בכדור הארץ.

## באירוויזיון
ב-8 באפריל 1967 בוצע השיר על ידי הורטון באירוויזיון. הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד.

## הערות שוליים

קטגוריה:שירי אירוויזיון 1967
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירים על החלל החיצון
Piña Colada Boy

**Piña Colada Boy** (בעברית: **נער [[פינה קולדה]]**) הוא שיר שהוקלט על ידי להקת היורודאנס השוודית בייבי אליס. השיר יצא לאור בשנת 2010, על ידי חברת התקליטים אול אראונד דה וורלד, כסינגל שלא מתוך אלבום וכשיר הראשון של הלהקה מזה שנה. בסמוך לצאתו, הופצו חמישה רמיקסים שלו.

השיר דורג במקום השני במצעד הרבעון השלישי של המדינות דוברות הרוסית.

## רקע וכתיבה
השיר נכתב על ידי מרטי וורין, מרטין האנזן וג'ימי ג'וקר והופק על ידי מרטין האנזן וג'ימי ג'וקר. השיר מבוסס על הקוקטייל, פינה קולדה, אותו מגישים בכוס פוקו גראנדה כשהוא מקושט באננס ובדובדבן מרסקינו (בדומה לכוס הפינה קולדה המופיעה בעטיפת הסינגל עצמו). חמישה רמיקסים רשמיים הופצו בסמוך לצאתו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.

## וידאו קליפ
הקונספט של הקליפ הוא תחרות יופי, במסגרתה שופטים שלושת חברי הלהקה. התחרות מחולקת לשלושה שלבים: "ההליכה", "הריקוד" ו"החלום". בשני השלבים הראשונים, מופיעות דוגמניות בלבוש מינימלי, אך בשלב השלישי ("החלום"), מתחלפת הסצנה לגבר ללא חולצה, שגורם לשופטת להעניק לו ציון 12.

נכון לינואר 2022, מונה הצפיות של הקליפ עומד על למעלה מ-31 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בייבי אליס
קטגוריה:שירים באנגלית
קטגוריה:שירים על אלכוהול
סילאס קטומפה אמבומפה

**סילאס קטומפה אמבומפה** (בצרפתית: **Silas Katompa Mvumpa**; נולד ב-6 באוקטובר 1998 בקינשאסה שבהרפובליקה הדמוקרטית של קונגו), הידוע בקיצור כ**סילאס** (בצרפתית: **Silas**), ובעבר היה ידוע כ**סילאס ומאנגיטוקה פונדו** (בצרפתית: **Silas Wamangituka Fundu**), הוא כדורגלן מהרפובליקה הדמוקרטית של קונגו המשחק בעמדת החלוץ בקבוצת מיינץ 05 ובנבחרת הרפובליקה הדמוקרטית של קונגו.

## קריירת מועדונים
### פריז
סילאס נולד בקינשאסה שברפובליקה הדמוקרטית של קונגו, והחל לשחק באולימפיק מטטה המקומית. בגיל 17 עבר סילאס לאלס הצרפתית, ולאחר עונה אחת במועדון, בה ערך שמונה הופעות ליגה והבקיע שער אחד, עבר לפריז מליגת המשנה הצרפתית. ב-31 באוגוסט 2018 הוא ערך את הופעת הבכורה שלו במועדון, בניצחון 0–2 על טרואה במסגרת המחזור השישי בליגה לעונת . ב-9 בנובמבר הבקיע את שער הבכורה שלו במועדון, בהפסד 1–2 ללוריאן במסגרת המחזור ה-14 בליגה. בסך הכל ערך סילאס 35 הופעות ליגה במועדון, בהן הבקיע 11 שערים.

### שטוטגרט וההשאלה לכוכב האדום בלגרד
ב-13 באוגוסט 2019 חתם סילאס על חוזה לחמש עונות בשטוטגרט מהבונדסליגה השנייה. ב-23 באוגוסט הוא ערך את הופעת הבכורה שלו במועדון, בתיקו 0-0 נגד ארצגבירגה אווה במסגרת המחזור הרביעי בליגה. ב-26 באוקטובר הוא הבקיע את שער הבכורה שלו במועדון, בהפסד 2–6 להמבורג במסגרת המחזור ה-11 בליגה. בעונתו הראשונה במועדון ערך 29 הופעות ליגה והבקיע שבעה שערים, וסייע למועדון להעפיל לבונדסליגה.

ב-19 בספטמבר 2020 ערך סילאס את הופעת הבכורה שלו בבונדסליגה, בהפסד 2–3 לפרייבורג במסגרת המחזור הראשון לעונת 2020/2021. באותו משחק ערך את הופעת הבכורה שלו במועדון. בעונת הבכורה שלו בבונדסליגה ערך סילאס 25 הופעות ליגה, בהן הבקיע 11 שערים. בזכות הישג זה, זכה סילאס בתואר האישי "רוקי העונה" לעונת 2020/21. סילאס המשיך לשחק בשטוטגרט שלוש עונות נוספות לאחר מכן.

בקיץ 2024 הושאל סילאס משטוטגרט לעונה אחת לקבוצת הכוכב האדום בלגרד מליגת העל הסרבית בכדורגל. סילאס הבקיע בעונת 2024/25 חמישה שערי ליגה, וזכה עם הקבוצה בדאבל. במפעלים האירופיים הבקיע סילאס שני שערים - אחד בהפסד לברצלונה במסגרת ליגת האלופות, ואחד בניצחון 5-1 על הקבוצה לה הוא השתייך, שטוטגרט, במסגרת הליגה האירופית. בתום עונת ההשאלה חזר לשטוטגרט.

### מיינץ 05
את עונת 2025/26 פתח סילאס בשטוטגרט, אך לא שיחק כלל במחצית הראשונה של עונה זו. בינואר 2026 עבר סילאס למיינץ 05 מהבונדסליגה.

## קריירה בינלאומית
ב-24 במרץ 2023 ערך סילאס את הופעת הבכורה שלו בנבחרת הרפובליקה הדמוקרטית של קונגו, בניצחון 3-1 על נבחרת מאוריטניה במסגרת מוקדמות גביע אפריקה לאומות 2023.

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023. בטורניר זה הבקיע את שער הבכורה שלו במדים הלאומיים, בתיקו 1-1 מול מרוקו בשלב הבתים. 

## תארים
עם הכוכב האדום בלגרד:
* אליפות ליגת העל הסרבית בכדורגל: 2024/25
* הגביע הסרבי: 2024/25

תארים אישיים:
* רוקי העונה בבונדסליגה: 2020/21

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:קינשאסה: כדורגלנים
קטגוריה:כדורגלני פריז
קטגוריה:כדורגלני שטוטגרט
קטגוריה:כדורגלני הכוכב האדום בלגרד
קטגוריה:כדורגלני מיינץ 05
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2023
קטגוריה:ספורטאים זרים בצרפת
קטגוריה:ספורטאים זרים בגרמניה
קטגוריה:ילידי 1998
טצואו המורו

**טצואו המורו** (ביפנית: **葉室 鐵夫**; 7 בספטמבר 1917 – 30 באוקטובר 2005) היה שחיין יפני. אלוף אולימפי (ברלין 1936) ושיאן עולם במשחה ל-200 מטר חזה.

## ביוגרפיה
המורו נולד וגדל בפוקואוקה.

### אלוף אולימפי
באולימפיאדת ברלין (1936) הוא זכה במדליית זהב, במשחה ל-200 מטר חזה בשיא אולימפי חדש של 2:41.5 דקות, לפני ארווין זיטס מגרמניה (2:42.9 דקות) וחברו לנבחרת רייזו קויקה (2:44.2 דקות). הוא שחה בסגנון "הישן" בניגוד לחלק מהמתחרים ששחו בסגנון "החדש", ידיים בסגנון פרפר.

בין השנים 1935–1940 הוא לא הפסיד במשחה ל-200 מטר חזה וזכה ב-10 תוארי אליפות יפן בסגנון החזה. הוא פרש משחייה תחרותית בשנת 1940 והתגייס לצבא.

לאחר מלחמת העולם השנייה עבד כעיתונאי ספורט בעיתון מייניצ'י שימבון .

## חיים אישיים
אשתו של המורו היא אלופת עולם בשחייה למאסטרס.

## תארים והישגים
* במהלך הקריירה קבע המורו 2 שיאי עולם במשחים לחזה.
* בשנת 1990 זכה המורו להיכנס להיכל התהילה הבינלאומי של השחייה.

## קישורים חיצוניים

## הערות שוליים

קטגוריה:שחייני חזה
קטגוריה:שיאני עולם בשחייה
קטגוריה:שחיינים באולימפיאדת ברלין (1936)
קטגוריה:אלופים אולימפיים יפנים: שחייה
קטגוריה:יפנים שנולדו ב-1917
קטגוריה:יפנים שנפטרו ב-2005
פביאנים (וינה)

**חברת הפביאנים הווינאית** או **הפביאנים בווינה** (בגרמנית: **Wiener Fabier Gesellschaft** או **Die Fabier**) הייתה אגודת אינטלקטואלים וינאים שפעלו למען רפורמות חברתיות.
## היסטוריה
האגודה הוקמה בשנת 1893 על ידי הכלכלן אוטו ויטלסהפר לפי דגם החברה הפביאנית הבריטית (Fabian Society) שנוסדה בשנת 1884. בהמשך הקימו הפביאנים את המפלגה לפוליטיקה סוציאלית (Sozialpolitische Partei) שפעלה בראשות אויגן פון פיליפוביץ' בעיקר בווינה ובאוסטריה תחתית למען רפורמות סוציאליות, כמו קידום החינוך בקרב העם, קידום זכויות אזרחיות לנשים, התערבות ממשלתית בסוגיות חברתיות כמו רפורמה של הדיור, צעדים במדיניות המיסים והשכר, ביטוח סוציאלי למעסיקים, ביטויי סולידריות חברתית כפשרה בין קפיטליזם לסוציאליזם וכו'.
מנהיג המפלגה הנוצרית-סוציאלית האוסטרית בראשות קארל לואגר נאבק בחירוף נפש בפביאנים. בקרב הפביאנים פעלו אישים כמו הפילוסוף והפדגוג וילהלם ירוזלם, הממציא והרפורמטור יוזף פופר-לינקאוס, הסוציאליסט ויקטור אדלר, איש העסקים קארל קולברט, המשפטן טומאש מסריק, אנגלברט פרנרסטורפר, מיכאל הייניש, לימים נשיא אוסטריה, והכלכלן והפוליטיקאי אויגן פון פיליפוביץ'.
אחד הביטאונים שלהם היה "די צייט" בעריכת הרמן באהר.
כעבור זמן הצטרף לתנועה גם יוליוס אופנר שהפך למעין מנהיג רוחני שלה. מקום התכנסות הפביאנים בווינה היה אולם הנשפים רונאכר. בשנת 1901, בעקבות מותו של ויטלסהפר (ב-21 בפברואר 1901) הפסיקה החברה הפביאנית בווינה את פעילותה.

## לקריאה נוספת

**Alexander Emanuely *Das Beispiel Colbert. Fin de siècle und Republik'' . Wien: Verlag der Theodor Kramer Gesellschaft 2020, S. 658, .
*PeterJoseph Boettke . “Why are there no Austrian socialists? Ideology, science and the Austrian school,” Journal of the History of Economic Thought 1995 17: 35–56.
*John W.Boyer “Freud, Marriage, and Late Viennese Liberalism: A Commentary from 1905,” Journal of Modern History 1972 50.1: 72–102.

## קישורים חיצוניים
*Peter Weibel Das Goldene Quadrupel.
*למה אין סוציאליסטים אוסטרים? בבלוג סוציאל-דמוקרטי מיוני 2011

## הערות שוליים

קטגוריה:וינה: היסטוריה
קטגוריה:וינה: ארגונים
קטגוריה:אוסטריה: ארגונים
קוסמוס סנקט פטרבורג

**קוסמוס** היה מועדון כדורגל רוסי מסנט פטרבורג שהתמודד באליפות העיר ובשיאו התמודד בליגה הסובייטית השנייה. נחשב לאחד המועדונים הוותיקים ברוסיה, שהוקם עוד ב־1899.

## שמות הקבוצה
* 1899–1911 – "חוג חובבי הספורט יקטרינגוף"
* 1911–1923 – "פוטילובסקי"
* 1924 – "נפת מוסקבה-נארווה"
* 1925–1934 – "הפוטילובץ האדום"
* 1935–1938 – "מפעל קירוב"
* 1939–1940 – "אוונגרד"
* 1941–1946 – "מפעל קירוב"
* 1947–1948 – "דזרז'ינץ"
* 1949–1961 – "מפעל קירוב" (בשנת 1955 בגביע ברית המועצות - התמודדה תחת השם "אוונגארד")
* 1962–1991 – "קירובץ"
* 1992 – "קוסמוס-קירובץ" (פרשה מהאליפות בתחילת ספטמבר 1993)
* 1995–1997 – "קירובץ-נאדז'דה"
* 1999 – "מפרשי הארגמן-קירובץ"
* 1999–2007 – "מפרשי הארגמן"

## היסטוריה
המועדון נוסד בשנת 1899 כ"חוג חובבי הספורט יקטרינגוף" («Екатерингофский кружок любителей спорта»). מאז 1 ביולי 1911, בשם "חוג פוטילובסקי של ספורטאים חובבים" ("פוטילובסקי"), הוא נתמך על ידי מפעל קירוב (עד 1922 – מפעל פוטילובסקי, ב־1922-1934 – מפעל קראסני פוטילובץ, כיום – מפעל קירוב). בשנת 1914 הצטרף לליגת הכדורגל הפטרבורגית.

הוא שיחק באליפות ברית המועצות עד 1947. בשנת 1941 הועברו השחקנים הטובים ביותר מקבוצת אוונגרד לנינגרד, שבסיסה היה במפעל קירוב, לנבחרת האיגודים המקצועיים הלאומיים, שנוצרה על בסיס קבוצת זניט לנינגרד.

בשנת 1989 הוקם מחדש בשם "קירובץ" והתמודד בליגה השנייה. מאמן הקבוצה היה אלכסנדר פיודורוב. בשנת 1990 הקבוצה הייתה בין מוליכות טבלת הליגה השנייה, אך בסיבוב השני המצב הכלכלי הפך להיות מאוד רע, והקבוצה סיימה את העונה באמצע הטבלה. נבחרת העיר שיחקה באליפות העיר (בשנת 1989 היא תפסה את המקום הראשון, בשנת 1990 – במקום השני).

בשנה שלאחר מכן, מפעל קירוב כבר לא יכול היה לתמוך בקבוצה. "קירובץ" עברה לבעלות מועצת נפת קירוב שבראשה עמד ויטאלי מוטקו. ספונסר הקבוצה הייתה חברת "קוסמוס" המקומית. עם זאת, מנכ"ל החברה, יורי גפצ'וק, שהה מספר חודשים בארצות הברית, מבלי לתמוך בפועל בקבוצה.

באמצע אוגוסט 1993 "קוסמוס", תחת המאמן, מיכאיל ברגובסקי, חדלה להתקיים.

בשנת 1999, קירובץ התמודדה בליגת הכדורגל החובבנית של רוסיה, באזור צפון-מערב. מאז 1999 – קבוצת הכדורגל של בית הספר לספורט של נפת קירוב "קירובץ" לוקחת חלק באליפות סנקט פטרבורג בקרב בתי הספר לספורט.

## אצטדיונים
הקבוצה שיחקה באצטדיונים שונים לאורך השנים, החל מאצטדיון לנין (כיום - "פטרובסקי"), "קורבל", אצטדיון קירוב ובהיכל הספורט זניט סנקט פטרבורג.

## סגל
### שחקנים נודעים
* בוריס לוין-קוגן
* סרגיי וודנייב
* אלכסנדר הפלסליס
* אלכסיי נאומוב
* ולדימיר קוליק
* רומן ברזובסקי

### מאמנים נודעים
* אלכסנדר פדורוב
* סרגיי וודנייב (מאמן שחקן)
* יורי רודנב
* לב בורצ'אלקין

## קישורים חיצוניים
* סטטיסטיקה באתר www.klisf.info
* פרופיל המועדון, באתר footballfacts.ru
* פרופיל, באתר Wildstat.ru (ברית המועצות)
* פרופיל באתר Wildstat.ru (רוסיה)

קטגוריה:קבוצות כדורגל סובייטיות
קטגוריה:קבוצות כדורגל רוסיות
קטגוריה:סנקט פטרבורג: מועדוני כדורגל
קטגוריה:1899 בספורט
קטגוריה:האימפריה הרוסית: כדורגל
ארי מורה

**ארי מורה ויירה פילהו** (בפורטוגזית: **Ari Moura Vieira Filho**; נולד ב-31 ביולי 1996) הוא כדורגלן ברזילאי המשחק בעמדת הקשר במטאליסט 1925, בהשאלה מאתלטיקו מטרופוליטנו.

## קריירה
מורה התחיל את הקריירה שלו בקבוצת הכדורגל וראנופוליס, ממנה הצטרף לסאו לואיס. ב-17 בפברואר 2019 הבקיע את שער הבכורה שלו בקריירה בניצחון 1–2 נגד אתלטיקו טובאראו.

ב-2018 חתם באתלטיקו מטרופוליטנו. באפריל  הושאל לקונפיאנסה מהליגה השלישית בברזיל. בינואר  הושאל לברזיל דה פלוטאס. ביוני  הושאל בשנית לקונפיאנסה מהליגה השנייה בברזיל. בפברואר 2021 הושאל לפאיסנדרו.

ב-21 ביוני 2021 הושאל לבני סכנין מליגת העל. ב-3 באוגוסט ערך את הופעת הבכורה שלו, בקבוצה בהפסד 2–3 להפועל חיפה במסגרת גביע הטוטו.

ב-14 ביוני 2022 הושאל לסקציה נס ציונה. את שער הבכורה שלו כבש ב-22 באוקטובר, כשנכנס כמחליף בניצחון 0–1 על הפועל חיפה.

ב-14 ביולי 2023 הושאל למטאליסט 1925 מליגת העל האוקראינית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני שאפקואנסה
קטגוריה:כדורגלני בני סכנין
קטגוריה:כדורגלני סקציה נס ציונה
קטגוריה:כדורגלני מטאליסט 1925
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים ברזילאים באוקראינה
קטגוריה:ברזילאים שנולדו ב-1996
אימאני אוזורי

**אימאני אוזורי** (באנגלית: **Imani Uzuri**) היא זמרת מוזיקאית ומלחינה אפרו-אמריקאית. היא מלחינה וחוקרת מוזיקה המשקפת את שורשיה הכפריים של צפון-קרוליינה, שם גדלה ושרה מזמורי ספיריטואלז ופיוטים דתיים עם סבתה ומשפחתה המורחבת.

אוזורי שיתפה פעולה עם אמנים בתחומים שונים, כולל כתיבה משותפת ושירת השיר "Be Still" לאלבום "Future 2 Future" של הרבי הנקוק.

## פעילות מוזיקלית
בשנת 2012 הוציאה אוזורי את אלבומה, "יומני הצוענים" (The Gypsy Diaries), אשר מומן באמצעות קמפיין Kickstarter.

בינואר 2013 הופיעה עם הזמרת ילידת ג'מייקה, מורלי ב'(Le) Poisson Rouge בניו יורק.

אוזורי הוזמנה להתארח במגורי פארק אווניו בשנת 2015. במרץ 2016 ציינו את הופעת הבכורה שלה בסדרת "American Songbook" במרכז לינקולן.

היא כונתה על ידי השבועון ה"וילג' ווייס" כ"בסי סמית' הפוסט מודרניסטית", הביצוע המיוחד שלה לשיר "Wild Cotton" זכה לשבחים בניו יורק טיימס כמוזיקה "מעוררת"  ועל "יצירתה מעוררת ההרהורים להפליא".

לאוזורי פעילות ענפה בתחום המוזיקלי והאומנותי. היא קיימה קונצרטים, תיאטרון ניסיוני, מיצגי אומנות, יצירות תיאטרון ומופעי סאונד במקומות שונים ובפסטיבלים בינלאומיים כולל מופעי חוץ במרכז לינקולן, קיימה את "summerstage festival" בסנטרל פארק בניו יורק, מופע Joe's Pub בתיאטרון הציבורי בניו-יורק (The Public Theater**)**, פסטיבל מופעים במסגרת Performa Biennial בניו יורק, פסטיבל הג'אז Sons d'hiver בפריז צרפת, במוזיאון לאומנות מודרנית Met Breuer בשדרות מדיסון בניו יורק, במכון לאומנות עכשווית ICI בלונדון והמוזיאון לאומנות מודרנית – MoMA בניו יורק.

אוזורי שיתפה פעולה גם עם מגוון רחב של אמנים מפורסמים בתחומים אמנותיים שונים ביניהם: הנגנים הרבי הנקוק, ג'ון לג'נד, וויג'יי אייר; ההאמנית החזותית ואנגצ'י מוטו; האמנים הקונספטואלים קארי מיי וימס, סנפורד ביגרס; הכוריאוגרף טרג'ל הארל; המשוררת סוניה סאנצ'ז והמלחין רוברט אשלי.

אוזורי היא המייסדת והמנהלת האמנותית של "מקהלת המהפכה" (Revolutionary Choir) - מפגשי שירה קהילתיים שנוצרו כדי ללמד ולשיר שירי מחאה וחופש היסטוריים וחדשים.

## אלבומים

* The Gypsy Diaries
* Her Holy Water: a Black Girl's Rock Opera


## חיים אישיים
אוזורי מזדהה כדו-מינית.

## קישורים חיצוניים
* 

* אימאני אוזורי, באתר Laphil
* אימאני אוזורי - דיסקוגרפיה, באתר RateYourMusic

## הערות שוליים

קטגוריה:זמרות-יוצרות אמריקאיות
קטגוריה:ביסקסואליות אמריקאיות
קטגוריה:זמרות אפרו-אמריקאיות
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
אדן מקאי

**אדן מקאי** (במקור **לוונשטיין**, בהונגרית: **Makai Ödön**; נאג'סנטמיקלוש, 27 באוקטובר 1889 – הודמזוושרהיי, 16 בפברואר 1937) היה עורך דין, משפן, גיסו ואפוטרופוסו של אטילה יוז'ף, בעלה של יולאן יוז'ף ולאחר מכן של אטלקה יוז'ף, אחיינו, של המשורר והמחזאי אמיל מקאי.

## ביוגרפיה
אדן מקאי נולד במשפחה יהודית כבנם של אדולף לוונשטיין ושל הרמינה פישר (אמו הייתה אחיה של אמיל מקאי). אדן מקאי למד משפטים. לאחר מותה של בורבאלה (ברברה) יוז'ף שנפטרה בדצמבר 1919, מקאי הפך לאפוטרופוס של ילדיה היתומים. הוא זיהה מהר את כישרונו של אחד הילדים אטילה יוז'ף (לימים אחד המשוררים הגדולים של הונגריה בכל הזמנים) ועזר לו לפתח את הקריירה שלו. בשנת 1920 התגורר המשורר בדירתו של אדן מקאי ברחוב לובאג בבודפשט, וגם קיבל ממנו תמיכה כספית.

### שלושת נישואיו
הוא נשא בנישואיו הראשונים את יולאן יוז'ף, איתה התחתן בשם הבדוי ליפה לוסי בבודפשט ב-28 באפריל 1919. לאחר מכן התגרשו בשנת 1928. ב-22 בספטמבר באותה השנה נשא את יולאן יוז'ף בשמו האמיתי, גם כן בבודפשט ואז עברו הוא ואשתו לעיר הודמזוושרהיי. נישואיהם הסתיימו בגירושין כעבור קצת יותר מחודש. עם זאת, בסוף אותה שנה הם נישאו בפעם השלישית, אך שוב התגרשו כעבור שנתיים.

### כעורך דין
לשכת עורכי הדין בסגד רשמה את אדן מקאי לשורותיה החל מ-8 בינואר 1929. תחילה עבד כמפקח הכללי של מחוז טרנס-טיסה של בנק החיסכון במרכז העיר ובמקביל היה היועץ משפטי ב"בנק למסחר" ובהמשך עבד גם כמנכ"ל משותף של הבנק עד מותו. בהודמזוושארהיי התפתחה מערכת יחסים הדוקה יותר בינו לבין המשורר אטילה יוזף, שראה את מקאי כידידו.

בפעם הרביעית התחתן עם אטלקה יוז'ף (אחותה של אשתו הראשונה) בשנת 1931 בבודפשט. על פי ההסכם, שלושת ילדיהם, ובהם (לימים) הבמאי ומעצב התפאורה פטר מקאי (4 בדצמבר 1932–7 בנובמבר 1991) יגדלו על פי דתה הקלוויניסטית של האם.

למשפחת מקאי היו חיי חברה תוססים, שכללו בעיקר עורכי דין יהודים, בנקאים, רופאים ומשוררים מפורסמים, אמנים ושחקנים שהתגוררו בעיר. כתביו של מאקאי על כלכלה הופיעו לעיתים קרובות בעיתונות הודמזוושרהיי והוא התייחס לעיתים קרובות גם לסוגיות ספרותיות. בשנת 1931 פרסם מכתב פתוח בעיתון ואשארהיי (Vásárhelyi) בשם סערת ז'יגמונד מוריץ, בו עמד לצד הסופר כשהותקף בחריפות. בהלווייתו, שהתקיימה בבית הקברות היהודי ברחוב טוהוטום בעיר, נכחו רק אלמנתו ואשתו לשעבר.

## לקריאה נוספת
* לקסיקון ביוגרפי הונגרי
* יאנוש סיגטיאטילה יוז'ף וחייו לאחר המוות בוושארהיי

## קישורים חיצוניים

## הערות שוליים

קטגוריה:עורכי דין יהודים הונגרים
קטגוריה:הונגרים חברי הבונים החופשיים
קטגוריה:הונגרים שנולדו ב-1889
קטגוריה:הונגרים שנפטרו ב-1937
השרפה הגדולה באואולו

**השרפה הגדולה של אואולו בשנת 1882** הייתה שרפה שהחלה במרתף בית המרקחת שבפינת קירקוקאטו ופקקהואונענקאטו בערב ה-2 בנובמבר, והרסה 27 בניינים לאורך הליטוסקאטו ופקאקהונונקאטו במרכז העיר אואולו, בפינלנד.

המרתף שימש לאחסון בנזין וחומרים דליקים אחרים, מה שהוביל לשרפה שהשתוללה במהירות ללא שליטה. האש פנתה לכיוון  והרסה את מחסני המלח והדגנים לאורך קו החוף שלה. מכבי האש הצליחו למנוע מהאש להתפשט למחסנים נוספים.

לאחר השרפה, האדריכל , שמזוהה עם המבנים המהודרים סביב  בהלסינקי, נקרא לתכנן את בנייתה מחדש. רק שינויים קלים עברו מאז הושלמה הבנייה של אואולו המודרנית ועד ימינו, כשצריח הקתדרלה - גם היא בתכנונו של אנגל - הושלם ב-1844.

## לקריאה נוספת

* Kustaa Hautala: **Oulun kaupungin historia IV** (Kirjapaino Oy Kaleva, 1976, Oulu), pp. 319–323. 


קטגוריה:פינלנד: היסטוריה
קטגוריה:אירופה: שרפות
קטגוריה:1882
דאגלס דורסט

**דאגלס דורסט** (באנגלית: **Douglas Durst**; נולד ב-19 בדצמבר 1944) הוא יזם נדל"ן יהודי-אמריקאי, יו"ר "ארגון דורסט" שהוקם על ידי סבו.

## ביוגרפיה
דגלאס דורסט, השני מבין ארבעה ילדים, נולד ב-19 בדצמבר 1944 וגדל בסקרסדייל, מדינת ניו יורק, למשפחה יהודית. הוא בנם של משקיע הנדל"ן סימור דורסט ואשתו ברניס הרשטיין. אחיו הם רוברט דורסט, טומי וונדי. סבו של אביו של דורסט, ג'וזף דורסט, שהיה חייט כשהיגר מהאימפריה האוסטרו-הונגרית בשנת 1902, הפך בסופו של דבר למנהל ומפתח יזמות נדל"ן, שהקים את ארגון דורסט בשנת 1927. סימור הפך לראש העסק המשפחתי בשנת 1974 עם מות אביו.

כשדגלאס היה בן שש, אמו נפטרה כתוצאה מנפילה בבית המשפחה בסקרסדייל. אביו סיימור הועמד בראש הארגון המשפחתי בשנת 1974.

דאגלס סיים בית ספר פרטי בשנת 1962 ואת אוניברסיטת קליפורניה בברקלי בשנת 1966. הוא חזר לניו יורק ולמד באוניברסיטת ניו יורק 
במשך שנתיים תוך התמחות בתכנון ערים. לאחר סיום הלימודים הוא הצטרף לעסק המשפחתי.

בשנת 1992 לאחר פרישת אביו מניהול העסק, הוא הועמד בראש העסק המשפחתי על חשבון אחיו הבכור רוברט.

במהלך השנים דאגלס דורסט ניהל מספר פרויקטי פיתוח גדולים בעיר ניו יורק: בניין קונדה נאסט (1999), בניין הלנה (2005), בניין אפיק (2007) ומגדל בנק אוף אמריקה (2008).

דאגלס דורסט ידוע כתומך בשילוב פיתוח בר-קיימא בפרויקטים שבאחריות החברה שהוא מנהל. בניין חדש לאוניברסיטת ניו יורק שנבנה על ידי החברה קיבל התקן האמריקאי לבנייה ירוקה LEED.

בשנת 2010 החברה בניהול דאגלס דורסט הייתה מעורבת בפיתוח תשתיות של אתר מגדל החירות.

דאגלס דורסט מנהל מספק קרנות צדקה.

הוא התחתן בשנת 1967 ולזוג נולדו שלושה ילדים ששניים מהם משולבים בניהול "ארגון דורסט".

ביוני 2021 הוא היה עד במשפט של אחיו רוברט. בין היתר הוא ציין שידוע לו שאשתו של אחיו הייתה מעוניינת להתגרש והוא לא דיבר עם אחיו מאז שנת 1999.

## קישורים חיצוניים
* ביוגרפיה
* מידע מאתר פורבס

## הערות שוליים

קטגוריה:בוגרי אוניברסיטת קליפורניה בברקלי
קטגוריה:אנשי עסקים יהודים אמריקאים
קטגוריה:אמריקאים שנולדו ב-1944
שורש 30

**שורש 30**, או **קואו בּוּ** (בסינית: **口部**, פיניין: **Kǒu bù**) הוא השורש השלושים של הכתב הסיני. פירושו "**פֶּה**" והוא הראשון מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 1,146 תווים (מתוך 49,030) שניתן למצוא תחת שורש זה.

## התפתחות

קובץ:口-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:口-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:口-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:口-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 0-89659-774-1
* ליי לי: "התחקות אחר שורשי הדמויות הסיניות: 500 מקרים". בייג'ינג 1993,

## קישורים חיצוניים

* נתוני Unihan עבור U+53E3

קטגוריה:שורשים (כתב סיני)
ניקולינה גורה

**ניקולינה גורה** (ברוסית: **Николина Гора**) הוא יישוב דאצ'ות במחוז מוסקבה שברוסיה. נכון ל-2010, גרים ביישוב 509 איש.

ניקולינה גורה הוא אחד מיישובי הדאצ'ות המפורסמים ביותר במחוז מוסקבה. ממוקם בק"מ ה-22 של הכביש רובליובו-אוספנסקויה.

בשנים שלפני המלחמה ובתחילת המלחמה גרו ביישוב מפורסמים רבים, ביניהם: אלכסיי באך, מיכאל בוטביניק, ולדימיר קומארוב, פיוטר קפיצה, סרגיי פרוקופייב, ניקולאי מיאסקובסקי, סרגיי מיכאלקוב, אנטונינה נז'דאנובה ועוד.

נכון לעכשיו בניקולינה גורה גרים משפחותיהם של אנשי עסקים מפורסמים, המפיקים והבמאים ניקיטה מיכאלקוב ואנדריי קונצ'לובסקי.

## קישורים חיצוניים

## הערות שוליים

קטגוריה:מחוז מוסקבה: יישובים
I Still Have Faith in You

"**I Still Have Faith in You**" הוא שיר של הלהקה השוודית אבבא. הוא יצא ב-2 בספטמבר 2021 כסינגל מוביל כפול לצד "Don't Shut Me Down" מתוך אלבום האולפן התשיעי הקרוב של הלהקה וראשון מזה 40 שנה, *[[Voyage (אלבום של אבבא)|Voyage]]*. חברת הלהקה אנני-פריד לינגסטד שרה בתפקיד סולו.

השירים נועדו בהתחלה לתמוך בספיישל טלוויזיוני שהופק בחסות NBC ו-BBC, מאוחר יותר, הוחלט לשנות זאת לסיבוב הופעות בשם "ABBAtar".

הסינגל תואר כ"אודה לידידותם ולקשרים שהבשילו ושרדו למרות גירושין ושברון לב". הוא תואר גם כ"בלדה ממלכתית ואפית", ו"בלדת פסנתר המתארת את קשר החיבה שארבעת חברי הלהקה חולקים".

השיר קיבל מועמדות לפרס גראמי להקלטת השנה בטקס פרסי גראמי ה-64.

## רקע
בשנת 2018 נודע כי השיר הוקלט, אחד משני שירים חדשים.

## קליפ
בקליפ יש קטעי ארכיון שונים של הלהקה. יש לו גם הופעה ראשונה של ה-ABBAtars.

סרטון המוזיקה של הסינגל זכה ל-4.4 מיליון צפיות ב-24 השעות הראשונות לאחר צאתו, והגיע לשלושת הדירוגים הטרנדיים הטובים ביותר של יוטיוב ב-12 מדינות, כולל בריטניה.

## קישורים חיצוניים

* 

## הערות שוליים

קטגוריה:שירי אבבא
קטגוריה:שירים באנגלית
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת פולאר מיוזיק
איגוד הישיבות הגבוהות

**איגוד הישיבות הגבוהות** הוא ארגון ישראלי שנוסד בשנת 2007, המאגד את כל הישיבות הגבוהות הציוניות ומייצג אותן מול משרד הביטחון וצה"ל.

## היסטוריה
הארגון נוסד בשנת 2007 על ידי בצלאל סמוטריץ' והרב חנוך פיוטרקובסקי, במטרה לרכז את הצרכים של הישיבות הגבוהות והכוללים הלאומיים ולייצגם בפני גורמים ממשלתיים ואחרים, לפתח מוסדות תורה לאומיים קיימים וחדשים, ולסייע ולתמוך במוסדות תורה לאומיים בתחומי ניהול מגוונים.
על פי אתר האיגוד, הישיבות החברות בארגון הולכות בדרכו של הרב אברהם יצחק הכהן קוק ושל בנו צבי יהודה הכהן קוק.

בשנת תש"פ פרסם הארגון מכתב משותף עם איגוד ישיבות ההסדר עבור ראשי הממשלה בנימין נתניהו נגד קיצוץ בתקציבי הישיבות, ובשנת תשפ"א פרסם הארגון מכתב עם איגוד ישיבות ההסדר עבור ראש הממשלה נפתלי בנט נגד הפסקת הסבסוד למעונות לתלמידי ישיבות.

מנכ"ל האיגוד הוא משה גוטמן, ומטה האיגוד נמצא ברחוב מימון בירושלים.

## הישיבות החברות בארגון
* ישיבת בית אל
* ישיבת בני רחל
* ישיבת בת עין
* ישיבת נתיבות ישראל (בת-ים)
* ישיבת לנתיבות ישראל (חומות ירושלים)
* ישיבת מכון מאיר
* ישיבת מעלה אליהו
* ישיבת עטרת ירושלים
* ישיבת מרכז הרב
* ישיבת נתיבות דרור
* ישיבת נתיבות יוסף
* ישיבת עטרת מרדכי
* ישיבת עטרת נחמיה
* ישיבת נתיבות נריה
* ישיבת קדומים
* ישיבת ראש פינה
* ישיבת רמות
* ישיבת שבי חברון

## ראו גם
* איגוד ישיבות ההסדר
* ועד הישיבות

## קישורים חיצוניים
* 
* 
## הערות שוליים

*
קטגוריה:ישראל: ארגונים
מאסארו פורוקאווה

**מאסארו פורוקאווה** (ביפנית: **古川 勝**; 6 בינואר 1936 – 21 בנובמבר 1993) היה שחיין יפני. אלוף אולימפי (מלבורן 1956) ושיאן העולם במשחה ל-200 מטר חזה.

## ביוגרפיה
פורוקאווה נולד וגדל בהשימוטו שבמחוז וקאיאמה, ביפן.

### 1954
#### שיאן עולם
בתחרות שנערכה בטוקיו ב-10 באפריל 1954 הוא קבע במשחה ל-200 מטר חזה שיא עולם חדש של 2:36.6 דקות, שיפור לשיא בן השנה של קנוד גליי מדנמרק (2:37.4 דקות). בהמשך היום שיפר את השיא והעמידו על 2:35.4 דקות.

### 1955
בתחרות שנערכה בטוקיו ב-5 באוגוסט 1955 החזיר לעצמו את שיא העולם במשחה ל-200 מטר חזה בתוצאה של 2:33.7 דקות. בתחרות נוספת שנערכה בטוקיו ב-1 באוקטובר אותה שנה שיפר את השיא והעמיד אותו על תוצאה של 2:31.0 דקות.

### 1956
#### אלוף אולימפי
באולימפיאדת מלבורן (1956) זכה פורוקאווה במדליית זהב, במשחה ל-200 מטר חזה בתוצאה של 2:34.7 דקות, לפני חברו לנבחרת מאסאהירו יושימורה (2:36.7 דקות) וחארס יוניצ'ב מברית המועצות (2:36.8 דקות).

### 1958
במשחקי אסיה שנערכו בטוקיו בסוף מאי 1958 הוא זכה במדליית זהב במשחה ל-200 מטר חזה בתוצאה של 2:44.0 דקות.

## תארים והישגים
* בשנת 1981 זכה פורוקאווה להיכנס להיכל התהילה הבינלאומי של השחייה.

## ראו גם

* התפתחות שיא העולם במשחה ל-200 מטר חזה

## קישורים חיצוניים

## הערות שוליים

קטגוריה:שחייני חזה
קטגוריה:שיאני עולם בשחייה
קטגוריה:שחיינים באולימפיאדת מלבורן (1956)
קטגוריה:אלופים אולימפיים יפנים: שחייה
קטגוריה:יפנים שנולדו ב-1936
קטגוריה:יפנים שנפטרו ב-1993
חימקי-פודמוסקוביה

**חימקי-פודמוסקוביה** (ברוסית: **Баскетбольный клуб Химки-Подмосковье**) הוא מועדון כדורסל רוסי מפרברי מוסקבה, ששיחק בסופרליגה-1 ובגביע הרוסי. מועדון חימקי-פודמוסקוביה היה מועדון מילואים של קבוצת חימקי.

## היסטוריה
מועדון הכדורסל "חימקי-פודמוסקוביה" נוסד בספטמבר 2014. זהו מועדון מילואים וחלק מהאקדמיה להכנת עתודה משלו של מועדון הכדורסל "חימקי". ממומן על ידי "מרכז הכדורסל של מחוז מוסקבה" שבבעלות ממשלת המחוז. הרכב הקבוצה נוצר על בסיס בוגרי האקדמיה של חימקי ושחקני קבוצת הנוער.

ב-4 באוקטובר 2014 ערכה חימקי-פודמוסקוביה את המשחק הרשמי הראשון שלה, כשניצחה את לגיון אלמטי הקזחית בתוצאה 68:45.

המועדון פורק בשנת 2022.

## קישורים חיצוניים

* 

קטגוריה:קבוצות כדורסל רוסיות
קטגוריה:חימקי (כדורסל)
וראבלה

**וראבלה** (בסלובקית: **Vráble**, בהונגרית: **Verebély**, ורביי) היא עיירה קטנה בנפת ניטרה במחוז ניטרה במערב סלובקיה.

## אטימולוגיה
השם נובע מ-vrábeľ, שם של דרור בניב סלובקי (vrabec).

## גאוגרפיה
העיירה שוכנת בגבעות הדנוביות על נהר ז'יטבה, כ-15 ק"מ מדרום-מזרח-מזרח לניטרה ובגובה של 140 עד 240 מטר מעל פני הים. ממערב לעיר יש סכר קטן בשם Vodná nádrž Vráble - "מאגר המים של וראבלה".

העיירה מורכבת משלושה חלקים: וראבלה, והכפרים לשעבר דיצ'קה (Dyčka) והורני אוהיי (Horný Ohaj) שצורפו לווראבלה ב-1975.

## היסטוריה
העדות העתיקה ביותר לקיומו של היישוב וראבלה מגיעה מהתקופה הנאוליתית (6000-2000 לפני הספירה). האזכור הראשון בכתב הוא משנת 1265 ובו מוזכר היישוב בשם ורבל (Verebel). בווראבלה הייתה תחנת דואר עתיקה. העיר שמרה על צביון חקלאי במאות ה-19 וה-20. הפיתוח הכלכלי השפיע על אדריכלות העיר. לאחר התפרקות האימפריה האוסטרו-הונגרית בשנת 1918, הפכה העיר לחלק מצ'כוסלובקיה וקיבלה מעמד של בירת המחוז, מעמד שהשתמר עד 1960. לאחר בוררות וינה הראשונה, ומשנת 1938 עד 1945, הייתה וראבלה חלק מהונגריה.

### יהודים
ב-1880 נמנו בווראבלה 201 יהודים, ב-1910 246 וב-1941 223. היהודים השתייכו לקהילה האורתודוקסית. באותה שנה גויסו יהודים בני העיירה לפלוגות העבודה בצבא הונגריה.

ב-9 במאי 1944 הוקם גטו בעיירה, בו רוכזו גם כ-500 יהודים מיישובים סמוכים. למחרת הועברו כל הכלואים למרכז שילוח בלוויצה, וב-13 ביוני גורשו לאושוויץ.

## דמוגרפיה
במאה ה-17 היה בעיר רוב הונגרי, על פי מפקד המס הטורקי.על פי מפקד האוכלוסין של 2001, היו בעיר 9,493 תושבים. 93.32% מהתושבים היו סלובקים, 4.69% הונגרים, 0.78% צוענים ו-0.55% צ'כים. ההרכב הדתי היה 88.41% קתולים, 8.53% אנשים ללא שייכות דתית ו-0.62% לותרנים.

## אתר ארכאולוגי
המצבור העירוני הגדול ביותר באירופה מתקופת הברונזה נמצא בווראבלה. המצבור הוא על שטח של 20 דונם, יותר משטח המצבור שבמיקנה או טרויה. ביישוב התגוררו כ-1,000 איש ובניינים נבנו מסביב לרחובות. שלוש תעלות חיזקו את הביצורים. האתר הוא גם התל הצפוני ביותר הידוע במרכז אירופה. היישוב יוחס לתרבות המדרובצ'ה (בצ'כית: Maďarovská skupina).

## ערים תאומות
וראבלה היא עיר תאומה של:
* 
* 
* 

## לקריאה נוספת
* 

## קישורים חיצוניים

*  
* 

## הערות שוליים

קטגוריה:סלובקיה: ערים
קטגוריה:יישובים שהוקמו במאה ה-13
ג'ון וילקוק נובל

**ג'ון וילקוק נובל** (באנגלית: **John Willock Noble**; ) היה עורך דין ופוליטיקאי אמריקאי, שכיהן כמזכיר הפנים של ארצות הברית בשנים 1889–1893.
## ראשית חייו
ג'ון וילקוק נובל נולד בלנקסטר, אוהיו. הוא למד בסינסינטי ובקולומבוס, ולאחר מכן באוניברסיטת מיאמי שבאוקספורד, אוהיו ובאוניברסיטת ייל. ב-1851 הוא סיים את לימודיו בייל בהצטיינות ולמד משפטים בקולומבוס ובסינסינטי במשרדיהם של אחיו ושל הנרי סטנברי. ב-1855 התיישב נובל בסנט לואיס ובשנה שלאחר מכן הוא עבר לקאוקוק, איווה כדי לבחון שם סיכויים טובים יותר לעיסוק במקצועו. שם הוא החל לבלוט בפוליטיקה. עם פרוץ מלחמת האזרחים הוא שימש כתובע העירוני של קאוקוק, תפקיד אותו הוא החל למלא ב-1859.

בספטמבר 1861, לאחר פרוץ המלחמה, הוצב נובל כקצין בדרגת לוטננט ברגימנט הפרשים השלישי של איווה. הוא התקדם בסולם הדרגות וביוני 1864 מונה כמפקד הרגימנט בדרגת קולונל. עם סיום המלחמה הוא קיבל דרגת ייצוג של בריגדיר גנרל ובאוגוסט 1865 שוחרר מהשירות.

לאחר המלחמה היה נובל לעמית בפיקוד מיזורי של המסדר הצבאי של הלגיון הנאמן של ארצות הברית (Military Order of the Loyal Legion of the United States), מסדר צבאי של קציני צבא האיחוד וצאצאיהם. הוא התיישב בסנט לואיס ובהמלצת סטנברי הוא מונה כתובע פדרלי של המחוז המזרחי של מיזורי, תפקיד בו הוא שימש בשנים 1867–1870. לאחר מכן הוא שב לעסוק בעריכת דין במגזר הפרטי.

ב-1880 היה נובל אחד החברים המייסדים של בורסת הכרייה של סנט לואיס (St. Louis Mining and Stock Exchange).
## מזכיר הפנים של ארצות הברית
ב-1889 מונה נובל כמזכיר הפנים של ארצות הברית בממשלו של הנשיא בנג'מין הריסון, חברו מתקופת לימודיו. נובל כיהן בתפקיד עד תום נשיאותו של הריסון ב-1893. בפיקוחו כמזכיר הפנים, ועדת הצ'רוקי (Cherokee Commission) ניהלה משא ומתן על 11 הסכמים להעברת 19 שבטי אינדיאנים לשטחי אדמה קטנים בטריטוריית אוקלהומה כדי לפתוח שטחים למתיישבים. לאחר סיום כהונתו כמזכיר הפנים שב נובל לעסוק בעריכת דין.
## חיים אישיים
ב-1864 נשא נובל לאיש את ליזבת הלסטיד. ג'ון וילקוק נובל נפטר בסנט לואיס ב-21 במרץ 1912, ונטמן בבית הקברות בלפונטיין שבעיר.

## קישורים חיצוניים

* ג'ון וילקוק נובל באתר מחלקת הפנים של ארצות הברית 
* ג'ון וילקוק נובל באנציקלופדיה אמריקנה 
* ג'ון וילקוק נובל באנציקלופדיה הבינלאומית החדשה 
* 

## הערות שוליים

קטגוריה:אמריקאים ילידי אוהיו
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל בנג'מין הריסון
קטגוריה:תובעים אמריקאים
קטגוריה:בוגרי אוניברסיטת ייל
קטגוריה:אנשי צבא האיחוד
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1831
קטגוריה:אמריקאים שנפטרו ב-1912
שמעון פון גלדרן

**שמעון פון גלדרן** או **שמעון די גלדר** או **שמעון בן אליעזר די גלדר** (בגרמנית: **Simon von Geldern**; 12 בנובמבר 1720 – 1774 או 1788 (?)) היה נוסע, הרפתקן, אוריינטליסט וביבליופיל יהודי גרמני.

## משפחתו
מוצאה של משפחת פון גלדרן (או ון חלדרן, בהולנדית) מהולנד והיא השתקעה בדיסלדורף ב-1628 בני המשפחה כיהנו כיהודי החצר המקומית. לאביו קראו אליעזר. אחיו של שמעון היה אבי-אמו של היינריך היינה. היינה כתב על מציאות שמצא בעליית הגג של דודו:

## תולדות חייו
מגיל צעיר החל לצאת למסעות. למשפחתו היו קרובים רבים שכיהנו כבנקאים ופקידים בכירים בחצרות מלכי אירופה, וכך התארח שמעון בחצרות מלכים ואנשי אצולה. מפורטוגל עבר למרוקו, ביקר פעמים אחדות במצרים (שם דיווח ב-1753 על הגניזה הקהירית בבית הכנסת בן עזרא) ובסוריה והגיע לארץ ישראל. ב-1751 התפלל בקבר רבי שמעון בר יוחאי ובקבר האר"י בצפת. במקומות אלה חש בחרדת קודש מיסטית. בביקורו בהר המוריה חווה התגלות עליה כתב בספרו (בצרפתית) "Moïse sur le Mont Horeb" ("משה על הר חורב"). לאחר חצי שנה בצפת המשיך לאירופה ופעל זמן מה כשד"ר בגיוס כספים לקהילת יהודי צפת, תוך שהוא מציג מכתבי רבנים המדברים בשבחו.

ב-1755 היה בפריז ונודע כהולל בסלונה של מאדאם דה פומפדור. לאחר מכן שב ויצא שנית למסע לארץ ישראל. ב-1760 התארח אצל וולטר בז'נבה. אחד מעיסוקיו של פון גלדר היה מסחר בספרים וכתבי יד עבריים, בהם בעיקר כתבי קבלה. כך למשל על כתב יד של "כוונות סדר ליל פסח ותיקון ליל שבועות, מחוג מקובלי "קהל חסידים בית אל" בירושלים" נכתב "הובא מארץ הקדושה על ידי.. כמה"ר [=כבוד מורנו הרב] שמעון די גילדיר שי'[חיה] אחד מחשובי עיר הקדושה צפת".

האנציקלופדיה היהודית, על סמך זכרונות היינה מציינת את מותו בשנת 1774 בצרפת (כנראה אלזס). אולם, לפי ספרו של פריץ היימאן, "תולדות הרפתקן יהודי", מונה פון גלדרן בשנת 1778 ל"מקובל החצר" ולסוכן בחצרו של לודוויג התשיעי, רוזן הסן-דרמשטאדט והוא נפטר לאחר מכן.

## לקריאה נוספת
* דוד קאופמן, Aus Heinrich Heine's Ahnensaal, 1896
* שמואל פיינר **עת חדשה**: יהודים באירופה במאה השמונה עשרה 1750–1800 עמודים 98–102

## קישורים חיצוניים
* 
* 

## הערות שוליים

קטגוריה:נוסעים
קטגוריה:ביבליופילים
קטגוריה:יהודים גרמנים
קטגוריה:עולים לרגל לירושלים
קטגוריה:גרמנים שנולדו ב-1720
קטגוריה:גרמנים שנפטרו במאה ה-18
שורש 75

**שורש 75**, או **מוּ בּוּ** (בסינית: **木部**, פיניין: **Mù bù**) הוא השורש השבעים-וחמישה של הכתב הסיני. פירושו "**[[עץ]]**" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 1,365 תווים (מתוך 49,030) שניתן למצוא תחת שורש זה, והוא אחד השורשים השכיחים ביותר.

木 מייצג בפילוסופיית חמשת היסודות (או "חמשת השלבים") הסינית, את היסוד "עץ" (וו-שינג).

כתו, מוּ בּוּ, או 木, מופיע לפעמים בצורה: 朩, וכאשר הוא מרכיב מילה יחד עם שורשים אחרים הוא מופיע פחוס ברוחב או בגובה כגון: 朴 (מוּ מצד שמאל), או 李 (מוּ למעלה).

## התפתחות

קובץ:木-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:木-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:木-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:木-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+6728

קטגוריה:שורשים (כתב סיני)